Bitsevskin puisto

Bitsevskin puisto (ven. Битцевский парк) on yksi suurimmista luonnonpuistoista Moskovassa, Venäjällä. Puiston halki kulkee joki ja puisto on 10 kilometriä pitkä etelästä pohjoiseen. Kokonaisuudessaan puiston pinta-ala on 18 neliökilometriä. Bitsevskin puisto tunnetaan myös sarjamurhaaja Aleksandr Pitšuškinin siellä tekemistä murhista. Pitšuškin tunnusti murhanneensa puistossa 60 ihmistä vuosina 2001-2006.